CELEX: 32018D2075
Language: el
Date: 2018-12-07 00:00:00
Title: Απόφαση (ΚΕΠΠΑ) 2018/2075 της Επιτροπής Πολιτικής και Ασφάλειας, της 7ης Δεκεμβρίου 2018, σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (EUMM GEORGIA/1/2018)

28.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 331/217
               
            
         ΑΠΟΦΑΣΗ (ΚΕΠΠΑ) 2018/2075 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 7ης Δεκεμβρίου 2018
         σχετικά με την παράταση της θητείας του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (EUMM GEORGIA/1/2018)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Γεωργία (1), και ιδίως το άρθρο 10 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση 2010/452/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, κατ' εφαρμογή του άρθρου 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής επιτήρησης της Ευρωπαϊκής Ένωσης στη Γεωργία (EUMM Georgia), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 19 Δεκεμβρίου 2017, η ΕΠΑ εξέδωσε την απόφαση (ΚΕΠΠΑ) 2017/2438 (2) για τον διορισμό του κ. Erik HØEG ως αρχηγού της EUMM Georgia από τις 15 Δεκεμβρίου 2017 έως τις 14 Δεκεμβρίου 2018.
                  
               
                     (3)
                  
                  
                     Στις 3 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1884 (3) με την οποία παρατάθηκε η εντολή της EUMM Georgia έως τις 14 Δεκεμβρίου 2020.
                  
               
                     (4)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Erik HØEG ως αρχηγού της EUMM Georgia από τις 15 Δεκεμβρίου 2018,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Erik HØEG ως αρχηγού της EUMM Georgia παρατείνεται από τις 15 Δεκεμβρίου 2018.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
            Λήγει στις 14 Δεκεμβρίου 2020.
         
         
            Βρυξέλλες, 7 Δεκεμβρίου 2018.
            
               
                  Για την Επιτροπή Πολιτικής και Ασφάλειας
               
               
                  H Πρόεδρος
               
               S. FROM-EMMESBERGER
            
         
         
            (1)  ΕΕ L 213 της 13.8.2010, σ. 43.
         
            (2)  Απόφαση (ΚΕΠΠΑ) 2017/2438 της Επιτροπής Πολιτικής και Ασφάλειας, της 19ης Δεκεμβρίου 2017, για τον διορισμό του αρχηγού αποστολής της αποστολής επιτήρησης της Ευρωπαϊκής Ένωσης στη Γεωργία (EUMM Georgia) (EUMM GEORGIA/1/2017) (ΕΕ L 344 της 23.12.2017, σ. 39).
         
            (3)  Απόφαση (ΚΕΠΠΑ) 2018/1884 του Συμβουλίου, της 3ης Δεκεμβρίου, για την παράταση και την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 308 της 4.12.2018, σ. 41).